CELEX: 32020D2200
Language: et
Date: 2020-12-17 00:00:00
Title: Komisjoni rakendusotsus (EL) 2020/2200, 17. detsember 2020, teatavate Euroopa kodanikualgatuste toetusavalduste kogumise tähtaegade pikendamise kohta vastavalt Euroopa Parlamendi ja nõukogu määrusele (EL) 2020/1042 (teatavaks tehtud numbri C(2020) 9226 all) (Ainult ingliskeelne tekst on autentne)

23.12.2020   
               
               
                  ET
               
               
                  Euroopa Liidu Teataja
               
               
                  L 434/56
               
            
         KOMISJONI RAKENDUSOTSUS (EL) 2020/2200,
         17. detsember 2020,
         teatavate Euroopa kodanikualgatuste toetusavalduste kogumise tähtaegade pikendamise kohta vastavalt Euroopa Parlamendi ja nõukogu määrusele (EL) 2020/1042
         
            
               (teatavaks tehtud numbri C(2020) 9226 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. juuli 2020. aasta määrust (EL) 2020/1042, milles sätestatakse COVID-19 puhangust tingitud ajutised meetmed Euroopa kodanikualgatust käsitleva määrusega (EL) 2019/788 ettenähtud kogumis-, kontrollimis- ja läbivaatamisetappide tähtaegade kohta, (1) eriti selle artikli 2 lõiget 2,
         olles konsulteerinud Euroopa Parlamendi ja nõukogu määruse (EL) 2019/788 (2) artikli 22 alusel loodud Euroopa kodanikualgatuse komiteega
         ning arvestades järgmist:
         
                     (1)
                  
                  
                     Määruses (EL) 2020/1042 on sätestatud Euroopa kodanikualgatusega seotud ajutised meetmed, et lahendada probleemid, millega kodanikualgatuste korraldajad, liikmesriikide haldusasutused ja liidu institutsioonid seisid silmitsi pärast seda, kui Maailma Terviseorganisatsioon teatas 2020. aasta märtsis, et COVID-19 puhang on muutunud ülemaailmseks pandeemiaks. Sellele teatele järgnenud kuudel võtsid liikmesriigid rahvatervise kriisiga võitlemiseks piiravaid meetmeid. Selle tulemusena seiskus avalik elu peaaegu kõigis liikmesriikides. Seetõttu pikendati määrusega teatavaid Euroopa Parlamendi ja nõukogu määruses (EL) 2019/788 sätestatud tähtaegu.
                  
               
                     (2)
                  
                  
                     Määrusega (EL) 2020/1042 antakse komisjonile teatud tingimustel ka õigus pikendada kogumisperioode kolme kuu võrra seoses algatustega, mille toetusavalduste kogumise periood on käimas COVID-19 uue puhangu ajal. Mis tahes edasise pikendamise tingimused on sarnased nendega, mis viisid esialgse pikendamiseni pärast COVID-19 puhangut 2020. aasta märtsis, nimelt et vähemalt veerand liikmesriikidest või mitu liikmesriiki, kes esindavad rohkem kui 35 % liidu elanikkonnast, kohaldavad COVID-19 pandeemiale reageerimiseks meetmeid, mis oluliselt takistavad korraldajatel koguda paberkandjal toetusavaldusi ja teavitada üldsust oma käimasolevatest algatustest.
                  
               
                     (3)
                  
                  
                     Alates määruse (EL) 2020/1042 vastuvõtmisest 2020. aasta juulis on komisjon tähelepanelikult jälginud olukorda liikmesriikides. COVID-19 esinemissageduse märkimisväärne suurenemine liidus 2020. aasta oktoobris on toonud kaasa piiravate meetmete karmistamise üha suuremas arvus liikmesriikides. 2020. aasta oktoobri lõpuks oli kasutusel oluliselt rohkem meetmeid, millega piiratakse kodanike vaba liikumist eri liikmesriikides COVID-19 leviku peatamiseks või aeglustamiseks.
                  
               
                     (4)
                  
                  
                     Kättesaadava teabe põhjal on komisjon jõudnud järeldusele, et kogumisperioodi edasise pikendamise tingimused olid 1. novembril 2020 täidetud. Alates sellest kuupäevast on neli liikmesriiki teatanud, et nad kohaldavad riiklikke liikumispiiranguid, mis keelavad või oluliselt piiravad kodanike vabadust riigi territooriumil vabalt liikuda. Lisaks teatasid üheksa liikmesriiki, et kuigi nad ei kohalda riigis liikumispiiranguid, kohaldavad nad meetmeid, millel on sarnane piirav mõju nende riigi avalikule elule või vähemalt olulisele osale sellest. Need meetmed mõjutavad oluliselt ka korraldajate suutlikkust koguda paberkandjal toetusavaldusi ja teavitada üldsust oma käimasolevatest algatustest. Need negatiivsed tagajärjed tulenevad mitmete piiravate meetmete koosmõjust, nende hulka kuuluvad kohalikud liikumispiirangud, avalikele kohtadele juurdepääsu piirangud, kaupluste, restoranide ja pubide sulgemine või piiratud avamine, avalike ja erakogunemiste ja -kohtumiste mahupiirangud ning öiste liikumispiirangute kehtestamine. Praegu kättesaadava teabe põhjal on tõenäoline, et need meetmed või samalaadse mõjuga meetmed kehtivad vähemalt kolm kuud.
                  
               
                     (5)
                  
                  
                     Asjaomased liikmesriigid esindavad vähemalt neljandikku liikmesriikidest ja üle 35 % liidu elanikkonnast.
                  
               
                     (6)
                  
                  
                     Neil põhjustel võib järeldada, et algatuste puhul, mille kogumisperiood oli käimas 1. novembril 2020, on kogumisperioodi pikendamise tingimused täidetud. Seepärast tuleks neid kogumisperioode pikendada kolme kuu võrra.
                  
               
                     (7)
                  
                  
                     Algatuste puhul, mille kogumisperiood algas ajavahemikul 1. novembrist 2020 kuni käesoleva otsuse vastuvõtmise kuupäevani, tuleks kogumisperioodi pikendada kuni 1. veebruarini 2022.
                  
               
                     (8)
                  
                  
                     Algatuste puhul, mille kogumisperiood lõppes ajavahemikul 1. novembrist 2020 kuni käesoleva otsuse vastuvõtmise kuupäevani, tuleks käesolevat otsust kohaldada tagasiulatuvalt,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Kui toetusavalduste kogumine Euroopa kodanikualgatusele (edaspidi „algatus“) oli 1. novembril 2020 käimas, pikendatakse selle algatuse puhul maksimaalset toetusavalduste kogumise perioodi kolme kuu võrra.
            
            
               2.   Kui algatuse toetusavalduste kogumine algas ajavahemikus 1. novembrist 2020 kuni 17. detsembrini 2020, pikendatakse asjaomase algatuse puhul kogumisperioodi 1. veebruarini 2022.
            
         
         
            Artikkel 2
            Järgmiste algatuste kogumisperioodide uued lõppkuupäevad on järgmised:
            
                        —
                     
                     
                        algatus „Kiire, õiglane ja tõhus lahendus kliimamuutuste probleemile“: 6. veebruar 2021;
                     
                  
                        —
                     
                     
                        algatus „Piirkondadevahelise võrdsuse tagamist ja piirkondade kultuuri säilitamist puudutav ühtekuuluvuspoliitika“: 7. veebruar 2021;
                     
                  
                        —
                     
                     
                        algatus „Lõpp lennukikütuse maksuvabastusele Euroopas“: 10. veebruar 2021;
                     
                  
                        —
                     
                     
                        algatus „Hind süsinikdioksiidi heitele kliimamuutuse vastu võitlemiseks“: 22. aprill 2021;
                     
                  
                        —
                     
                     
                        algatus „Hoogustame teaduse arengut: põllukultuurid on olulised!“: 25. aprill 2021;
                     
                  
                        —
                     
                     
                        algatus „Peatagem korruptsiooni allikad Euroopas, lõpetades toetuste maksmise riikidele, mis tähtaja jooksul ei muuda oma kohtusüsteemi tõhusaks“: 12. juuni 2021;
                     
                  
                        —
                     
                     
                        algatus „Pakiliste kliimaprobleemide lahendamine“: 23. juuni 2021;
                     
                  
                        —
                     
                     
                        algatus „Päästke mesilased ja põllumajandustootjad! Keskkonna puhtuse huvides muudame põllumajanduse mesilassõbralikumaks“: 30. juuni 2021;
                     
                  
                        —
                     
                     
                        algatus „Stop Finning – Stop the trade“ (Ei uimepüügile ja -kaubandusele): 31. oktoober 2021;
                     
                  
                        —
                     
                     
                        algatus „PIIRIDETA VALIJAD, täielikud poliitilised õigused ELi kodanikele“: 11. detsember 2021;
                     
                  
                        —
                     
                     
                        algatus „Tingimusteta põhisissetulek kogu ELis“: 25. detsember 2021;
                     
                  
                        —
                     
                     
                        algatus „Libertà di condividere“: 1. veebruar 2022;
                     
                  
                        —
                     
                     
                        algatus pealkirjaga „Õigus ravile“: 1. veebruar 2022.
                     
                  
         
            Artikkel 3
            Käesolevat otsust kohaldatakse tagasiulatuvalt algatuste suhtes, mille kogumisperiood lõppes ajavahemikul 1. novembrist 2020 kuni käesoleva otsuse vastuvõtmise kuupäevani.
         
         
            Artikkel 4
            Käesolev otsus on adresseeritud järgmistele korraldajate rühmadele:
            
                        —
                     
                     
                        algatuse „Kiire, õiglane ja tõhus lahendus kliimamuutuste probleemile“ korraldajate rühm;
                     
                  
                        —
                     
                     
                        algatuse „Piirkondadevahelise võrdsuse tagamist ja piirkondade kultuuri säilitamist puudutav ühtekuuluvuspoliitika“ korraldajate rühm;
                     
                  
                        —
                     
                     
                        algatuse „Lõpp lennukikütuse maksuvabastusele Euroopas“ korraldajate rühm;
                     
                  
                        —
                     
                     
                        algatuse „Hind süsinikdioksiidi heitele kliimamuutuse vastu võitlemiseks“ korraldajate rühm;
                     
                  
                        —
                     
                     
                        algatuse „Hoogustame teaduse arengut: põllukultuurid on olulised!“ korraldajate rühm;
                     
                  
                        —
                     
                     
                        algatuse „Peatagem korruptsiooni allikad Euroopas, lõpetades toetuste maksmise riikidele, mis tähtaja jooksul ei muuda oma kohtusüsteemi tõhusaks“ korraldajate rühm;
                     
                  
                        —
                     
                     
                        algatuse „Pakiliste kliimaprobleemide lahendamine“ korraldajate rühm;
                     
                  
                        —
                     
                     
                        algatuse „Päästke mesilased ja põllumajandustootjad! Keskkonna puhtuse huvides muudame põllumajanduse mesilassõbralikumaks“ korraldajate rühm;
                     
                  
                        —
                     
                     
                        algatuse „Stop Finning – Stop the trade“ (Ei uimepüügile ja -kaubandusele) korraldajate rühm;
                     
                  
                        —
                     
                     
                        algatuse „PIIRIDETA VALIJAD, täielikud poliitilised õigused ELi kodanikele“ korraldajate rühm;
                     
                  
                        —
                     
                     
                        algatuse „Tingimusteta põhisissetulek kogu ELis“ korraldajate rühm;
                     
                  
                        —
                     
                     
                        algatuse „Libertà di condividere“ korraldajate rühm;
                     
                  
                        —
                     
                     
                        algatuse „Õigus ravile“ korraldajate rühm.
                     
                  
         
            Brüssel, 17. detsember 2020
            
               
                  Komisjoni nimel
               
               
                  Asepresident
               
               Věra JOUROVÁ
            
         
         
            (1)  ELT L 231, 17.7.2020, lk 7.
         
            (2)  Euroopa Parlamendi ja nõukogu 17. aprilli 2019. aasta määrus (EL) 2019/788 Euroopa kodanikualgatuse kohta (ELT L 130, 17.5.2019, lk 55).